Euroopa Liidu Teataja L 257 , 09/10/2003 Lk 0039 - 0040



EMP Ühiskomitee otsus nr 83/2003, 20. juuni 2003, millega muudetakse EMP lepingu XV lisa (riigiabi) EMP ÜHISKOMITEE, võttes arvesse Euroopa Majanduspiirkonna lepingut, nagu seda on muudetud Euroopa Majanduspiirkonna lepingut kohandava protokolliga, edaspidi "leping", eriti selle artiklit 98, ning arvestades järgmist: (1) Lepingu XV lisa on muudetud EMP Ühiskomitee 6. detsembri 2002. aasta otsusega nr 170/2002. [1] (2) Lepingusse tuleb lisada komisjoni 12. detsembri 2002. aasta määrus (EÜ) nr 2204/2002, mis käsitleb EÜ asutamislepingu artiklite 87 ja 88 kohaldamist tööhõivealase riigiabi suhtes, [2] parandatult EÜT L 349, 24.12.2002, lk 126, ON VASTU VÕTNUD JÄRGMISE OTSUSE: Artikkel 1 Lepingu XV lisa punkti 1f (komisjoni määrus (EÜ) nr 70/2001) järele lisatakse: "Tööhõiveabi 1g. 32002 R 2204: komisjoni määrus (EÜ) nr 2204/2002, 12. detsember 2002, mis käsitleb EÜ asutamislepingu artiklite 87 ja 88 kohaldamist tööhõivealase riigiabi suhtes (EÜT L 337, 13.12.2002, lk 3), parandatult EÜT L 349, 24.12.2002, lk 126. Käesolevas lepingus loetakse selle määruse sätteid järgmises kohanduses: a) sõnad "asutamislepingu artiklid 87 ja 88" asendatakse sõnadega "EMP lepingu artiklid 61 ja 62"; b) sõnad "asutamislepingu artikli 87 lõige 1" asendatakse sõnadega "EMP lepingu artikli 61 lõige 1"; c) sõnad "asutamislepingu artikli 87 lõike 2 punkt b" asendatakse sõnadega "EMP lepingu artikli 61 lõike 2 punkt b"; d) sõnad "asutamislepingu artikli 87 lõige 3" asendatakse sõnadega "EMP lepingu artikli 61 lõige 3"; e) sõnad "asutamislepingu artikli 88 lõige 3" asendatakse sõnadega "järelevalveameti ja kohtu loomist käsitleva kokkuleppe protokolli nr 3 artikli 1 lõige 3"; f) sõnad "asutamislepingu artikli 87 lõike 3 punkt a" asendatakse sõnadega "EMP lepingu artikli 61 lõike 3 punkt a"; g) sõnad "asutamislepingu artikli 87 lõike 3 punkt c" asendatakse sõnadega "EMP lepingu artikli 61 lõike 3 punkt c"; h) sõna "liikmesriik" asendatakse sõnadega "EÜ liikmesriik või EFTA riik". Sõna "liikmesriigid" asendatakse sõnadega "EÜ liikmesriigid või EFTA riigid"; i) sõna "komisjon" asendatakse sõnaga "EMP lepingu artiklis 62 määratletud pädev järelevalveasutus"; j) artikli 1 lõike 2 esimene lõik asendatakse järgmisega: "Käesolevat määrust kohaldatakse kõikides EMP lepingu artiklitega 61-64 hõlmatud valdkondades antava abi suhtes, sealhulgas käesoleva lisas liites loetletud ning lepinguga hõlmatud toodete valmistamise, töötlemise ja turustamisega seotud tegevuseks"; k) artiklites 3 ja 11 asendatakse sõnad "sobib ühisturuga kokku" sõnadega "sobib EMP lepingu täitmisega kokku"; l) I lisas tuleb teave esitada aadressil registry@eftasurv.int; m) II lisas tuleb teave esitada aadressil registry@eftasurv.int." Artikkel 2 Määruse (EÜ) nr 2204/2002 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentne. Artikkel 3 Käesolev otsus jõustub 21. juunil 2003 tingimusel, et EMP Ühiskomiteele on esitatud kõik lepingu artikli 103 lõikes 1 ettenähtud teated. [3] Otsust kohaldatakse alates 1. aprillist 2003. Artikkel 4 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, 20. juuni 2003 EMP Ühiskomitee nimel eesistuja P. Westerlund [1] ELT L 38, 13.2.2003, lk 34. [2] EÜT L 337, 13.12.2002, lk 3. [3] Põhiseadusest tulenevatest nõuetest ei ole teatatud. --------------------------------------------------